---
# System prepended metadata

title: 'MMOS 2025/26: 01. Seminarski rad: Kreiranje i dokumentiranje Dockerizirane Web Aplikacije na Cloud Platformi'
tags: [MMOS_2526]

---

---
title: 'MMOS 2025/26: Seminarski rad 1'
tags: [MMOS_2526]

---
author: Matija Burić
---

### Mrežni i mobilni operacijski sustavi 2025/26


# 1. Seminarski rad 

## **Kreiranje i dokumentiranje Web Aplikacije napravljene korištenjem Docker slika na Cloud Platformi**

### Uvod:
Cilj ovog zadatka je da studenti primijene svoje vještine u radu s Dockerom, izradi i objavljivanju slika na Docker Hubu, korištenju Docker slika na Cloud platformama te razvoju dokumentacije koja omogućava rekreiranje njihove web aplikacije. Također, potiče se kreativnost u pristupu zadatku.

### Zadaci:

**Docker Image** (3 bodova)

- Kreirajte Dockerfile koji će omogućiti izgradnju Docker imagea za vašu web aplikaciju.
- Koristite se znanjima steknutim na vježbama te dodajte u Dockerfile komentare koji detaljno objašnjavaju uporebu naredbi, informaciju o autoru i opis slike.

**Web Aplikacija** (5 bodova)

- Razvijte "Personal landing page" (osobna web stranicu) ili web aplikaciju kojom ćete se predstaviti po vlastitom izboru te dodajte svoj unikatni sadržaj (personal touch, signature, ...).
- Uključite osnovne funkcionalnosti poput prikaza sadržaja, poveznice, multimedijalne sadržaje ili druge specifične funkcionalnosti.
- Napišite web aplikaciju koristeći bilo koji programski jezik i framework.
- Web aplikacija mora imati barem tri dokumenta (html, css, txt, baza, ...) sa sadržajem.

**Docker Hub** (5 bodova)

- Objavite svoj Docker image na Docker Hubu prema najboljoj praksi (best practice).
- Osigurajte da je slika javno dostupna za preuzimanje.
- Napišite detaljan opis sa svim relevantnim informacijama.

**Deployment na Cloud** (5 bodova)

- Odaberite cloud platformu po vašem izboru.
- Postavite svoju web aplikaciju na odabranoj platformi.
- Osigurajte da je aplikacija dostupna putem javne IP adrese ili domene.
- Omogućite korisnicima pristup web sadržaju lako pamtljivom poveznicom (npr. <span>from.hr</span> domenom)

**Dokumentacija** (7 bodova)

- Kreirajte detaljnu dokumentaciju u formatu <span>README.md</span> sa svim relevantnim informacijama za vašu sliku te je postavite na docker-hub i/ili u sliku web aplikacije.
- Kreirajte detaljnu step-by-step dokumentaciju koja će omogućiti bilo kome da reproducira vaš seminarski rad u koracima  od početka do kraja sa svim uključenim naredbama i komentarima.
- Izbjegavajte nepotrebna objašnjavanja i opise (eng. clutter) koji nisu relevantni za rekreiranje seminarskog zadatka poput što je docker, čemu služe slike i sl.

---

### Kako bi vaš rad bio evaluiran potrebno je na [moodle](https://moodle.srce.hr/) dostaviti slijedeće:

<span style=color:red>**Step-by-step dokumentaciju**</span> koja ujedno sadrži:
- <span style=color:red>**poveznicu do javno dostupne slike na docker-hub**</span>,
- <span style=color:red>**poveznicu do javno dostupnog web sadržaja**</span>.


Datoteku nazovite <span style=color:green>**MMOS2526_Seminar1_Ime_Prezime.nastavak**</span>
- Dokumentaciju možete pisati u tekst editoru po vlastitom izboru a "**.nastavak**" uskladite prema editoru.
- Vodite računa da su aktivne poveznice u dokumentu.
- Navedite izvor ako je primjenjivo.

---



| Zadatak             | Bodovi |
| ------------------- | ------ |
| Docker Image        | 3      |
| Web Aplikacija      | 5      |
| Docker Hub          | 5      |
| Deployment na Cloud | 5      |
| Dokumentacija       | 7      |
| Ukupno              | 25     |



:::info
Važno: Vodite računa o tome koje informacije želite postaviti javno dostupnima prilikom izrade "Personal landing page". Ne objavljujte informacije koje bi netko mogao iskoristiti protiv vas. Ako objavljujete email adresu koristite [email obfuscation](https://css-tricks.com/how-to-safely-share-your-email-address-on-a-website/).
:::



:::success

Dragi studenti,

Ova izazovna vježba će vam omogućiti praktičnu primjenu vaših vještina u razvoju web aplikacija, korištenju Docker tehnologije i deploymentu na cloud platformi. Predstavljeni zadatak je prilika da pokažete tehnike koje ste naučili i stvarno ih primijenite u praksi.

Vaša kreativnost će biti dodatno cijenjena - osim osnovnih zadataka, imate priliku dodati dodatne funkcionalnosti ili poboljšanja prema vlastitom interesu. Ovo će omogućiti da se izrazite i dodate nešto osobno vašoj aplikaciji.

Važno je napomenuti da ovaj zadatak ne donosi samo bodove, već i priliku za učenje važne vještine - pisanje dokumentacije. Dokumentiranje je ključna stavka u izvršavanju poslovnih obaveza u stvarnom svijetu. Dokumentirana web aplikacija omogućuje drugima da razumiju i reproduciraju vaš rad, što je od suštinskog značaja u industriji informatike.

Uspješnim izvršenjem ovog zadatka, ne samo da ćete steknuti vrijedno iskustvo, već ćete i naučiti neke osnove za vođenje projekta. Budite kreativni, istražujte, i slobodno pitajte za pomoć ako vam je potrebna.

Sretno s provedbom vježbe! Vaša predanost i trud će biti prepoznati i nagrađeni.

Srdačan pozdrav

:::